3 To ng’e wachni, ni kinde matek ahinya nobedie e ndalo mag giko.+2 Nimar ji nobed jo moherore giwegi, jo mohero pesa, jo ma pakore, jong’ayi, jo achaya, jo ma ok winj jonyuolgi, jo ma ok go erokamano, jo ma ok makre chuth gi jomamoko,3 jo ma onge hera, jo ma ok oikore loso winjruok moro amora, joketh nying ji, jo ma onge ritruok, jo mager, jo ma ok ohero gik mabeyo,4 jo andhoga, jo ma wigi tek, jo sunga, jo mohero mor mag piny kar hero Nyasaye,5 jo ma nenore gi oko ni gin jo moluoro Nyasaye to gitamore yie mondo tekone ochik ngimagi;+ to in pogri ia kuom jo ma kamago.6 Nimar kuom jogi e ma wuokie jo ma tiyo gi riekni mag wuond ka gidonjo e udi mondo giwuond mon ma yom yom ma richo turo, kendo ma gombo mopogore opogore chiko,7 ka kinde duto gisiko gipuonjore to e ma pod ok gibed gi ng’eyo malong’o e wi adiera.8 Koro mana kaka Janes kod Jambre nokwedo Musa, jogo bende dhi nyime kwedo adiera. Jo ma kamago gin jo ma pachgi osekethore chuth, ka gibedo jo ma Nyasaye ok oyiego nikech ok giwuoth e yie.9 To onge dongruok ma gibiro medo timo, nimar fupgi biro ng’ere maler ne ji duto mana kaka fup ji ariyogo nobedo.+10 In to iseluwori machiegni gi puonjna, gi kit ngimana,+ gi dwarona, gi yiena, gi horuokna, gi herana, gi sinani,11 gi sandna, kod chandruokna kaka ma ne oyuda e Antiokia+ gi Ikonio+ kod Lustra.+ Ne anano e bwo sandgo, kendo Ruoth ne oresa kuom gigo duto.+12 Adier, ji duto ma dwaro chiwore chuth ne Nyasaye gi ngimagi ka gin e winjruok achiel gi Kristo Yesu, bende ibiro sand.+13 To jo ma richo gi jo ma pando kitgi biro medo bedo maricho moloyo, ka gimiyo ji lal to gin bende ilalogi.+14 In to sik kuom weche misepuonjori kendo ma ne okonyi yie kuomgi chuth,+ king’eyo ni gin ng’a gini ma ne ipuonjori kuomgi.15 Bende, ng’e ni chakre ka ne in nyathi matin ahinya,+ isebedo king’eyo ndiko maler+ ma nyalo miyo ibed mariek mondo iyud warruok kokalo kuom yie kuom Kristo Yesu.+16 Ndiko duto okudh gi much Nyasaye+ kendo gikonyo kuom puonjo ji,+ kuom siemo ji, kuom rieyo gik moko, kendo kuom kwero ji kaluwore gi gik makare,+17 mondo ng’at Nyasaye obed moromo chuth, moikore maber ne tije mabeyo duto.
luo_Latn